stanford-oval/wikipedia huggingface dataset:
Miten menestyä liike-elämässä yrittämättä liikaa

| Miten menestyä liike-elämässä yrittämättä liikaa> How to Succeed in Business Without Really Trying |
| --- | --- |

Ohjaaja:  David Swift
Käsikirjoittaja:  David Swift
Perustuu:  musikaaliin
Tuottaja:  Walter Mirisch David Swift
Säveltäjä:   Frank Loesser (musikaali)  Nelson Riddle (kreditoimaton) 
Kuvaaja:  Burnett Guffey
Leikkaaja:  Ralph E. Winters
Koreografi:  Dale Moreda
Valmistustiedot
Valmistusmaa:  Yhdysvallat
Tuotantoyhtiö:  The Mirisch Company (käännä suomeksi)
Levittäjä:  United Artists Netflix
Ensi-ilta:  1967
Kesto:  122 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Miten menestyä liike-elämässä yrittämättä liikaa (How to Succeed in Business Without Really Trying) on David Swiftin ohjaama yhdysvaltalainen musikaalielokuva vuodelta 1967. Se perustuu vuonna 1961 kantaesityksensä saaneeseen menestysmusikaaliin Miten menestyä vaivatta liike-elämässä, jonka sävelsi Frank Loesser ja kirjoittivat Abe Burrows, Jack Weinstock ja Willie Gilbert.
Musikaalin pääosia, ikkunanpesijästä pääjohtajaksi ylenevää J. Pierrepont Finchiä ja yhtiön omistajaa herra Biggleyä, esittävät elokuvassa Robert Morse ja Rudy Vallee, jotka tekivät samat roolit myös musikaalin alkuperäistuotannossa Broadwayllä 1961.
Vastaanotto

Helsingin Sanomien Mikael Fränti kirjoitti elokuvan tv-esityksen alla 1990 sen olevan selvästi oman aikansa tuote. Swift ohjasi myös Broadway-version, ja niinpä Fräntistä hänen ohjauksensa tahtoo olla filmattua teatteria ilman suurempia elokuvallisia vaihteluita tai kekseliäisyyttä.
Käännös suomeksi
Miss Sixty

Farmarihousut "Miss Sixty"
Miss Sixty on italialaisen Sixty srl:n nuorille ja nuorekkaille aikuisille naisille suunnattu[lähde? ] vaatemerkki, joka syntyi vuonna 1991. Merkin alla myydään paitoja, farkkuja, takkeja, hameita, käsilaukkuja, kenkiä ja hajuvesiä. Nimi Miss Sixty viittaa vaatemerkin 1960-luku-henkisyyteen.
.
Aiheesta muualla

Wikimedia Commonsissa on kuvia tai muita tiedostoja aiheesta .
Miss Sixtyn virallinen sivusto (englanniksi)
Maurice Manificat

| Maurice Manificat |
| --- | --- |
 Maurice Manificat vuonna 2019
Henkilötiedot
Syntynyt: 4. huhtikuuta 1986 (ikä 38) Sallanches, Ranska
Kansalaisuus:   Ranska
Uran tiedot
Pituus:  185 cm
Seura:  SC Agy St Sigismond
Laji:  maastohiihto 
Maailmancup
Kaudet:  2006–
Voitot:  9
Palkintokorokkeella:  33
 Tietolaatikko päivitetty 13. tammikuuta 2021 
Aiheesta muualla
mauricemanificat.over-blog.com
| Mitalit> Maa:   Ranska.Miesten maastohiihto. Olympialaiset  | Mitalit> Maa:   Ranska.Miesten maastohiihto. Olympialaiset  | Mitalit> Maa:   Ranska.Miesten maastohiihto. Olympialaiset  | Maa:   Ranska> Miesten maastohiihto. |
| --- | --- | --- | --- |
|  Pronssia | Sotši 2014 | 4×10 km viesti |  |
|  Pronssia | Pyeongchang 2018 | 4×10 km viesti |  |
|  Pronssia | Pyeongchang 2018 | parisprintti (v) |  |
|  Pronssia | Peking 2022 | 4 x 10 km viesti |  |
| MM-kilpailut  | MM-kilpailut  | MM-kilpailut  |  |
|  Hopeaa | Falun 2015 | 15 km (v) |  |
|  Pronssia | Falun 2015 | 4×10 km viesti |  |
|  Pronssia | Seefeld 2019 | 4×10 km viesti |  |
|  Pronssia | Oberstdorf 2021 | 4×10 km viesti |  |
Maurice Manificat (s. 4. huhtikuuta 1986 Sallanches, Ranska) on ranskalainen maastohiihtäjä.
Arvokilpailut

Manificat sai junioreiden MM-kilpailuissa pronssia 4 × 10 kilometrin viestissä Rovaniemellä 2005. Alle 23-vuotiaiden MM-kilpailuissa hän sai pronssia 30 kilometrin vapaan hiihtotavan yhteislähtökilpailussa Malles'ssa 2008 ja voitti maailmanmestaruuden 15 kilometrin vapaan hiihtotavan kilpailussa Praz de Lys Sommandissa 2009. Aikuisten arvokilpailuihin hän osallistui ensimmäisen kerran Liberecin MM-kisoissa 2009. Hän oli kuudes 15 kilometrin vapaan hiihtotavan kilpailussa Vancouverin olympialaisissa 2010. Oslon MM-kilpailuissa 2011 hän oli kuudes 15 kilometrin perinteisen hiihtotavan kilpailussa. Sotšin olympialaisissa 2014 Manificat hiihti toisen osuuden Ranskan pronssia saavuttaneessa viestijoukkueessa ja sijoittui yhdeksänneksi 30 kilometrin yhdistelmäkilpailussa. Falunin MM-kilpailuissa 2015 hän sai 15 kilometrin vapaan hiihtotavan kilpailussa hopeaa, hiihti toisen osuuden Ranskan pronssiviestijoukkueessa, oli 30 kilometrin yhdistelmäkilpailussa viides ja 50 kilometrin perinteisen kilpailussa viidestoista. Lahden MM-kilpailuissa 2017 hän sijoittui 50 kilometrin vapaan hiihtotavan yhteislähtökilpailussa yhdeksänneksi ja yhdistelmäkilpailussa 14:nneksi. Pyeongchangin talviolympialaisissa 2018 Manificat oli 30 kilometrin yhdistelmäkilpailussa ja 15 kilometrin vapaan hiihtotavan väliaikalähdössä viides. 4×10 kilometrin viestissä ja vapaan hiihtotavan parisprintissä Manificat oli mukana Ranskan pronssimitalijoukkueessa. Seefeldin MM-kilpailuissa 2019 Manificat voitti pronssia viestissä. Oberstdorfin MM-kilpailuissa 2021 Manificat saavutti Ranskan viestijoukkueessa pronssia. Pekingin olympialaisissa 2022 hän saavutti viestissä pronssia sekä oli lyhennetyssä 50 kilometrin vapaan hiihtotavan yhteislähtökilpailussa kymmenes ja 15 kilometrin perinteisen kilpailussa kahdestoista.
Maailmancup

Manificat kilpaili maailmancupissa ensimmäisen kerran La Clusaz'ssa joulukuussa 2006. Ensimmäiset maailmancuppisteensä hän sai oltuaan 24:s Liberecin 11,4 kilometrin kilpailussa helmikuussa 2008. Hän oli sijoittunut parhaimmillaan 11:nneksi ennen kuin saavutti ensimmäisen palkintokorokepaikkansa, kolmannen sijan Davosin 15 kilometrin vapaan hiihtotavan kilpailussa joulukuussa 2009. Ensimmäisen maailmancupin osakilpailuvoittonsa hän saavutti maaliskuussa 2010 yhdistelmäkilpailussa Lahdessa. Saman kauden maailmancupin finaalitapahtumassa Falunissa hän sijoittui toiseksi ja maailmancupin kokonaispisteissä viidenneksi. Kaudella 2010–2011 hän oli kolmas Rybinskin yhdistelmäkilpailussa ja toinen Lahden yhdistelmäkilpailussa.
Manificat sijoittui kaudella 2011–2012 toiseksi Davosin 30 kilometrin vapaan hiihtotavan kilpailussa ja kahdeksanneksi maailmancupin kokonaiskilpailussa. Kaudella 2012–2013 hän voitti Canmoren 30 kilometrin yhdistelmäkilpailun. Kaudella 2013–2014 Manificat voitti Davosin 30 kilometrin vapaan hiihtotavan kilpailun. Kaudella 2014–2015 hän oli toinen Östersundin vapaan hiihtotavan 15 kilometrillä. Kaudella 2015–2016 hän sijoittui toiseksi Davosin vapaan hiihtotavan 30 kilometrillä ja voitti Nové Měston 15 kilometrin vapaan hiihtotavan kilpailun. Falunissa hän oli kolmas 10 kilometrin perinteisen hiihtotavan kilpailussa. Ski Tour Canadalla hän oli nopein viimeisen etapin, Canmoressa käydyn 15 kilometrin perinteisen hiihtotavan takaa-ajokilpailun osuusajoissa. Maailmancupin kokonaiskilpailussa hän sijoittui viidenneksi ja normaalimatkojen cupissa toiseksi.
Manificat sijoittui kaudella 2016–2017 Tour de Skin kokonaiskilpailussa neljänneksi. Viimeisen etapin osuusajoissa hän oli nopein. Kaudella 2017–2018 hän oli Rukan Nordic Opening -tapahtuman päättäneen 15 kilometrin vapaan hiihtotavan osuusaikojen nopein. Joulukuussa hän voitti Davosin 15 kilometrin vapaan hiihtotavan kilpailun ja oli Toblachin 15 kilometrin vapaan kilpailussa toinen. Maailmancupin kokonaiskilpailussa hän sijoittui kahdeksanneksi ja normaalimatkojen cupissa viidenneksi.
Manificat sijoittui kaudella 2018–2019 toiseksi Davosin 15 kilometrin vapaan hiihtotavan kilpailussa ja voitti Ulricehamnin 15 kilometrin vapaan hiihtotavan kilpailun. Kaudella 2020–2021 hän sijoittui Tour de Skillä kolmanneksi Val Müstairin 15 kilometrin vapaan hiihtotavan takaa-ajokilpailussa ja Val di Fiemmen 10 kilometrin vapaan hiihtotavan kilpailussa. Kokonaiskilpailussa hän oli toinen lähes kolme ja puoli minuuttia Aleksandr Bolšunoville hävinneenä. Maailmancupin kokonaispisteissä hän sijoittui kuudenneksi.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (ranskaksi) (englanniksi)
Midtgulenin kirkko

| Midtgulenin kirkko Midtgulen kyrkje |
| --- | --- |

Sijainti:  Bremanger, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1904
Materiaali:  puu
Istumapaikkoja:  180
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Midtgulenin kirkko (norj. Midtgulen kyrkje) on Bremangerin kunnassa Vestlandin läänissä Norjassa sijaitseva puinen pitkäkirkko vuodelta 1904.
Aiheesta muualla

Kuvia tai muita tiedostoja aiheesta Midtgulenin kirkko Wikimedia Commonsissa
Miten saan ystäviä, menestystä, vaikutusvaltaa

Miten saan ystäviä, menestystä, vaikutusvaltaa (How to Win Friends and Influence People) on Dale Carnegien vuonna 1937 kirjoittama elämäntaito-opas, jota pidetään alan klassikkona. Carnegie itse oli tunnettu ihmissuhdetaitojen ja julkisen esiintymiskyvyn kouluttaja ja opettaja. Hän kokosi luennoillaan pitämänsä opetukset kyseiseen kirjaan. Kirjaa on myyty yli 15 miljoonaa kappaletta. Teos ilmestyi suomeksi Väinö Jaakkolan käännöksenä vuonna 1939. Risto Mäenpään tekemä uudistettu suomennos kirjasta ilmestyi vuonna 1983.
Kirja sisältää hyvin käytännönläheisiä ohjeita muun muassa siitä, kuinka saat ihmiset pitämään sinusta, ajattelemaan samoin kanssasi ja kuinka muuttaa ihmisiä ärsyttämättä heitä.
Kirjan periaatteet

Kirja sisältää pitkät kuvaukset erilaisista hyvistä periaatteista, joita sen mukaan kannattaa noudattaa. Ne tiivistetään lukujen lopussa seuraavasti:
Kuusi keinoa, joilla saatte ihmiset pitämään itsestänne
Tuntekaa aitoa kiinnostusta toisiin ihmisiin.
Hymyilkää.
Muistakaa, että ihmisen nimi on hänelle hänen kielensä suloisin ja tärkein äänne.
Olkaa hyvä kuuntelija. Rohkaiskaa toisia puhumaan itsestään.
Puhukaa siitä, mikä kiinnostaa toista.
Saattakaa toinen tuntemaan itsensä tärkeäksi - ja tehkää se vilpittömästi.
Kaksitoista keinoa, joilla voitatte ihmiset oman ajatustapanne puolelle.
Ainoa keino väittelyssä voittamiseksi on väittelyn välttäminen.
Kunnioittakaa toisen henkilön mielipiteitä. Älkää koskaan sanoko kenellekään, että hän on väärässä.
Jos olette väärässä, niin myöntäkää se nopeasti ja innokkaasti.
Aloittakaa ystävälliseen tapaan.
Saakaa toinen sanomaan ”kyllä, kyllä” heti alussa.
Antakaa toisen pitää etupäässä huolta puhumisesta.
Antakaa toisen luulla, että aate on hänen.
Koettakaa rehellisesti katsella asioita toisen ihmisen näkökannalta.
Suhtautukaa myötätuntoisesti toisen ihmisen ajatuksiin ja toivomuksiin.
Vedotkaa jalompiin vaikuttimiin.
Dramatisoikaa aatteenne.
Antakaa kilpailuhaaste.
Yhdeksän keinoa ihmisten muuttamiseksi loukkaamatta tai kaunaa herättämättä.
Aloittakaa kiitoksella ja rehellisellä arvonannolla.
Kiinnittäkää huomio ihmisten erehdyksiin epäsuorasti.
Puhukaa omista erehdyksistänne, ennen kuin käytte moittimaan toista henkilöä.
Esittäkää kysymyksiä ja pyyntöjä suoranaisten käskyjen sijasta.
Sallikaa toisen henkilön säilyttää arvokkuutensa.
Kiittäkää pienintäkin edistymistä ja kiittäkää jokaista muutakin edistymistä. ”Lausukaa hyväksymisenne lämpimästi ja jakakaa kiitostanne runsain käsin.”
Antakaa ihmiselle hyvä maine ylläpidettäväksi.
Käyttäkää rohkaisua. Saattakaa virhe, jonka haluatte korjata, näyttämään helposti korjattavalta, ja saattakaa se, mitä haluatte toisen tekevän, näyttämään helpolta.
Menetelkää niin, että toinen henkilö on onnellinen tehdessään sen, mitä te ehdotatte.
Amerikkalaisen jalkapallon Euroopan liitto

| Amerikkalaisen jalkapallon Euroopan liitto> European Federation of American Football |
| --- | --- |
Laji:  Amerikkalainen jalkapallo
Toimialue:  Eurooppa
Lyhenne:  EFAF
Perustettu:  1993
Lakkautettu:  2014
Infobox OKVirheellinen NIMI-arvo: 
Amerikkalaisen jalkapallon Euroopan liitto (lyh. EFAF, engl. European Federation of American Football) oli amerikkalaisen jalkapallon lajiliitto Euroopassa, joka kattoi eurooppalaiset kansalliset lajiliitot. Lajiliittoon kuului 24 jäsenmaata, kaksi väliaikasta jäsenmaata neljä tarkkailevaa maata ja yksi kumppanuusmaa. EFAF oli lajin maailmanliiton eli IFAF:n jäsen.
EFAF perustettiin vuonna 1993 entisen EFL-liiton lopetettua toimintansa. Maailmanliitto päätti lakkauttaa maanosien lajiliitot 2012, mikä johti riitaan EFAF:in ja IFAF:in välillä. Osapuolet sopivat riidan vuonna 2014 ja EFAF:in toiminta siirrettiin maailmanliitolle samalla kun EFAF lakkautettiin.
Jäsenet

| 0 | 1 | 2 |
| --- | --- | --- |
|   AFBN   BFL   AEFA   AFBÖ   IAFA   FIDAF   CAFA   AFFL  |   NOAFF   PLFA   FFFA   SAFF   AFVD   SAAF   SAJL   SAFV  |   DAFF   CAAF   TBSF   UFAF   MAFSZ   UAFR   BAFF   BAFF  |
Jäsenet > Väliaikaiset jäsenet

Georgia
FRFA
Jäsenet > Kumppanuusjäsen

AFAM
Jäsenet > Tarkkailevat maat

Portugali
Slovakia
Slovenia
Viro
Kilpailut

EFAF järjesti useita kansainvälisiä kilpailuja. Liitto organisoi Euroopan-mestaruuskilpailut ja nuorten Euroopan-mestaruuskilpailut neljän vuoden välein. Lisäksi liitto järjesti seurajoukkueille vuosittain Euroopan liigan ja EFAF-Cupin.
Kartta liiton jäsenliitoista
Mirko Valdifiori

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Mirko Valdifiori
Syntymäaika: 21. huhtikuuta 1986
Syntymäpaikka: Russi, Italia
Pelipaikka: puolustava keskikenttäpelaaja
Pituus: 185 cm
Paino: 71 kg
Seura
Seura:  SSC Napoli
Pelinumero: 6
Junioriseurat
–2006:  Cesena
Seurat
| Vuodet | Seura | O | (M) |
| 2005–2008 |  Cesena | 3 | (0) |
| 2006–2007 | →  Pavia (laina) | 24 | (0) |
| 2007–2008 | →  Legnano (laina) | 17 | (0) |
| 2008–2015 |  Empoli | 234 | (4) |
| 2015– |  Napoli | 0 | (0) |
Maajoukkue
| 2015– |  Italia | 1 | (0) |
 Seurajoukkueuran tilastot kattavat vain kansalliset sarjat, päivitetty 1. syyskuuta 2015.  Maajoukkueuran tilastot päivitetty 5. kesäkuuta 2015.
Mirko Valdifiori (s. 21. huhtikuuta 1986 Russi) on italialainen jalkapalloilija, joka edustaa Serie A:ssa pelaavaa SSC Napolia. Oikeajalkainen Valdifiori on pelipaikaltaan puolustava keskikenttäpelaaja. Hän kuuluu myös Italian jalkapallomaajoukkueeseen.
Ura > Seurajoukkueura

Valdifiorin kasvattajaseura on AC Cesena, jonka edustusjoukkueessa hän pelasi vuosina 2005–2008. Otteluita Serie B:ssä kertyi kolme. Vuosina 2006–2007 ja 2007–2008 Valdifiori oli lainalla kolmanneksi korkeimman sarjatason Lega Pron Paviassa ja Legnanossa. Heinäkuussa 2008 Valdifiori siirtyi Serie B:n Empoli FC:hen. Hän pelasi Serie B:ssä kuuden kauden aikana 198 ottelua tehden niissä neljä maalia. Kaudeksi 2014–2015 Valdifiori ja Empoli nousivat Serie A:han, jossa Valdifiori teki pääsarjadebyyttinsä elokuussa 2014 Udinesea vastaan. Valdifiori pelasi vahvan kauden esiintyen 36 Serie A-ottelussa.
Kesällä 2015 Valdifiori siirtyi Serie A:n SSC Napoliin.
Ura > Maajoukkueura

Vahvojen Serie A-esitystensä ansiosta Valdifiori valittiin Italian jalkapallomaajoukkueen mukaan maaliskuussa 2015. Hän teki maajoukkuedebyyttinsä tuon kuun lopulla ystävyysottelussa Englantia vastaan.
Muistan kesän

Muistan kesän on Rauno Lehtisen säveltämä ja sanoittama musiikkikappale vuoden 1968 romanttisesta komediasta Vain neljä kertaa (ohj. Aito Mäkinen ja Virke Lehtinen). Laulu muistetaan myös sanoituksessa toistuvista fraaseista ”Kesä jonka kerran elää saan” ja ”Kesä jonka kerran kadotin”. Elokuvan ääniraidalla kappaleen esittävät Kai Hyttinen ja Rauno Lehtisen studio-orkesteri, ja äänitys julkaistiin samana vuonna myös singlenä Philips-levymerkillä, B-puolellaan käännösiskelmä ”Ei tunnu missään”.
Kappaleen ovat levyttäneet myös Tauski Peltonen (1993), Jorma Kääriäinen (1996) ja instrumentaaliversioina Soitinyhtye Liisa (1970) ja Agents (1990).
Lehtisen musiikkia analysoinut Juha Henriksson kirjoittaa kappaleen A-osan olevan hyvä esimerkki siitä, miten ammattitaitoinen säveltäjä osaa toiston ja kehittelyn avulla rakentaa lyhyestä melodia-aiheesta laajempia rakenteita. Alkuperäislevytyksen piccolotrumpetilla soitettu väliosa tuo hänen mieleensä vuotta aiemmin julkaistun The Beatlesin ”Penny Lanen”, ja melodian loppuosan synkopoidut kohdat muistuttavat Burt Bacharachin 1960-luvun hittisävelmiä. Duuriin sävelletyn kappaleen tekstissä muistellaan kesällä koettua nuoruuden rakkautta posiitivisemmin kuin yleensä suomalaisissa molli-iskelmissä.
Mouzáki (Zákynthos)

| Mouzáki Μουζάκι |
| --- | --- |
 Mouzáki
 Koordinaatit: 37°44′8″N, 20°49′22″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Jooniansaaret
Alueyksikkö:  Zákynthos
Kunta:  Zákynthos
Hallinto:  
 – Asutustyyppi:  kylä
 – Kallikrates-koodi:  3301060601
Väkiluku (2021):  1 965
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Mouzáki (kreik. Μουζάκι, kath.kreik. Μουζάκιον, Mouzákion) on Kreikan kylä, joka sijaitsee Zákynthoksen saarella. Se kuuluu hallinnollisesti Zákynthoksen kuntaan, Zákynthoksen alueyksikköön ja Jooniansaarten alueeseen. Kylän väkiluku on 1 965 (2021).
Mouzákin kylä sijaitsee Zákynthoksen eteläisissä sisäosissa noin kymmenen kilometriä lounaaseen saaren keskuksesta Zákynthoksen kaupungista ja noin neljä kilometriä sisämaahan saaren etelärannikon Laganáksenlahdesta. Mouzáki muodostaa oman kyläyhdyskuntansa (Δημοτική Κοινότητα Μουζακίου, Dimotikí Koinótita Mouzakíou), johon ei kuulu muita asutuksia.
Kylä on saanut nimensä Mouzákisin suvusta, joka sai maata alueelta venetsialaisilta vuonna 1478. Mouzákin pääkirkko, joka on alun perin 1700-luvulta, on omistettu Pyhälle Nikolaokselle (Ágios Nikólaos). Toinen merkittävä kirkko on Panagía (Neitsyt Maria) Viglatsoúran kirkko alun perin 1500-luvulta. Kumpikin on uusittu vuoden 1953 maanjäristyksen jälkeen.
Mordvalaisten muinaisusko

| Mordvalaisten muinaisusko |
| --- | --- |
Kirjailija:  Uno Harva
Kieli:  suomi
Genre:  tietokirjallisuus
Kustantaja:  WSOY
Julkaistu:  1942
Sivumäärä:  293
Sarja: Suomen suvun uskonnot 6
Löydä lisää kirjojaKirjallisuuden teemasivulta
Mordvalaisten muinaisusko on sosiologian professori Uno Harvan kirjoittama ja vuonna 1942 julkaistu tietokirja, joka käsittelee suomalais-ugrilaisen kansan, mordvalaisten, muinaisuskoa ja mytologiaa. Teos ilmestyi Suomen suvun uskonnot -sarjan kuudentena niteenä.
Teoksessa Harva muun muassa kuvailee, miten Pietarin päivänä mordvalaistytöillä oli tapana lämmittää sauna sekä valmistaa itselleen kasveista ja kukista kylpyvihdat, jotka he kylvettyään heittivät saunan katolle. Lisäksi hän kirjoittaa, miten saunassa syötiin munakokkelia, ja saunan edustalla tanssittiin. Harva luonnehtii myös suomensukuisten mordvalaisten hautajaisrituaaleja, joissa mordvalaiset harjoittivat muinaisuskonsa mukaista tavaroiden, etenkin rahojen, raaputusta. He raaputtivat hautajaismenoissa esineitä puukolla irrottaakseen esineiden aineettoman osan: Näin maallisesta ruumiista irronnut vainajan aineeton sielu sai käyttöönsä fyysisessä muodossa olevat esineet aineettomassa muodossa. Kyse oli siis eräänlaisesta uhrista. Rahalla ja sen raaputtamisella on suuri rooli mordvalaisessa hautajaisrituaalissa, ja Harvan mukaan tapaa ei esiinny muilla suomalais-ugrilaisilla kansoilla.
Mordovia Arena

| Mordovia Arena |
| --- | --- |

Rakennuksen tiedot
Sijainti:  Saransk
Koordinaatit:  54°10′58″N, 45°12′05″E
Rakennustyöt aloitettu:  2010
Avattu:  2017
Käyttäjät
 FK Mordovija Saransk 
Katsojakapasiteetti
 45 000 
Lisää rakennusartikkeleitaArkkitehtuurin teemasivulla
Mordovia Arena (ven. Мордо́вия Аре́на) on stadion Saranskin kaupungissa. Sen kapasiteetti on 45 000. Se oli yksi jalkapallon MM-kilpailujen 2018 pelipaikoista.
Mika Ketola

Mika Antero Ketola (s. 1. toukokuuta 1984 Forssa) on suomalainen pikajuoksija. Hän edustaa Turun Urheiluliittoa ja hänen valmentajanaan toimii Altti Eskola. Kalevan kisoista Ketola on voittanut pronssia 200 metrin juoksussa vuonna 2008. Tämän lisäksi hän on saavuttanut viestijuoksun SM-kisoista kaksi hopeaa ja kaksi pronssia 4 × 100 metrin viestijuoksussa sekä hopeaa 4 × 400 metrin viestijuoksussa. Sisäratojen SM-kilpailuista Ketola on voittanut 200 metrin juoksun pronssia vuonna 2011.
Muistelen Olaa

| Muistelen Olaa Markus Allan |
| --- | --- | --- |

Muistelen Olaa
Studioalbumin tiedot
 Äänitetty : 1975
 Julkaistu: 1975
 Formaatti: LP
 Tyylilaji: iskelmä
 Kesto: 35.03
 Levy-yhtiö: Polarvox
Markus Allanin muut julkaisut
| Poika varjoisalta kujalta 1974 | 1975  | Niin herkässä on kyyneleet 1975 |
Muistelen Olaa on suomalaisen Markus Allanin studioalbumi vuodelta 1975. Nimi Ola viittaa muutamia vuosia aiemmin kuolleeseen tangolaulaja Olavi Virtaan.
Kappaleet

Luonnonlapsi – 3.02
Tummansininen sävel – 2.58
Meren kuisketta – 3.10
Haavekuva – 2.40
Tyttö metsässä – 3.00
Onnen lähde – 3.05
Muistelo – 3.00
Kaunis on luoksesi kaipuu – 2.20
Hyvää yötä – 4.02
Menneitä muistellessa – 3.12
Rakkautta ei se ollutkaan – 2.59
Kuinka saatoitkaan – 2.39
Mordvan kansalliskirjasto

| Mordvan kansalliskirjasto> Национальная библиотека имени А. С. Пушкина Республики Мордовия National Library of (the Republic of) Mordovia |
| --- | --- |
 Mordvan kansalliskirjaston rakennus Saranskissa.
Osoite:  ul. B. Hmelnitskogo 26, 430000 Saransk, Mordva, Venäjä
Sijainti:  Saransk, Mordva
Koordinaatit:  54.1858°N, 45.1844°E
Verkkosivut
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Ersänkielisen runokokoelman «Кие тон?» (Kije ton? Kuka olet?) julkistustilaisuuden esiintyjiä ja yleisöä Mordvan kansalliskirjastossa Saranskissa 25. lokakuuta 2017. Runoilija Ljudmila Rjabova peukuttaa (istumassa kukkakimppu sylissään).
Mordvan kansalliskirjasto eli täydellisemmin Mordvan tasavallan A. S. Puškinin kansalliskirjasto (ven. Национальная библиотека имени А. С. Пушкина Республики Мордовия, Natsionalnaja biblioteka imeni A. S. Puškina Respubliki Mordovija, engl. National Library of (the Republic of) Mordovia) on Venäjällä, Mordvan pääkaupungissa Saranskissa toimiva tasavaltansa kansalliskirjasto.
Kansalliskirjaston toiminnan lähtökohtana pidetään 14. syyskuuta 1899 Saranskin kaupungin älymystön aloitteesta avattua maksutonta Saranskin kansankirjastoa ja lukusalia.
Muistatko Monrepos’n

”Muistatko Monrepos’n” [monrepoon] on laulaja Annikki Tähden tunnetuksi tekemä musiikkikappale. Sen on säveltänyt Erik Lindström, ja sanoittanut Aili Runne. Annikki Tähti oli ensimmäinen kappaleen levyttänyt laulaja, ja hän levytti sen vuonna 1955. Tähti sai siitä Suomen ensimmäisen kultalevyn, ja vielä vuonna 2018 levytys oli Suomen kaikkien aikojen neljänneksi eniten myyty kotimainen single noin 38 000 kappaleen myyntimäärällään. Myöhemmin sen ovat levyttäneet muun muassa Olavi Virta, Ilkka Rinne, Tapani Kansa ja Pekka Himanka, harmonikalla Aaro Kurkela sekä trumpetilla Jörgen Petersen.
Kappaleen sanoituksessa muistellaan nostalgisesti Monrepos-puistoaluetta Suomen Neuvostoliitolle menettämässä Viipurissa.
Kappaletta oli alun perin tarjottu levytettäväksi Musiikki Fazerille, mutta yhtiön kotimaisen tuotannon päällikkönä juuri aloittanut Toivo Kärki torjui sen. Myöhemmin Kärki tunnusti tehneensä tässä yhden levytuottajauransa pahimmista virheistä, mutta korosti nähneensä vain Aili Runnen tekstin. Toisaalta Kärjellä ei ollut henkilökohtaista tunnesidettä Viipuriin, eikä hän siten uskonut aiheen olevan kovinkaan kiinnostava. Lisäksi musiikkimaailmassa olivat 1950-luvun puolivälissä viriämässä uudet tuulet, ja niihin verrattuna Muistatko Monrepos'n oli tyyliltään vanhanaikainen. Kärki oli itse kokeillut Karjala-aihetta vuonna 1953 Ami Lovénin levyttämällä kappaleella Karjalaa muistellessa, joka oli jäänyt täysin vaille huomiota.
Kappale kuuluu helsinkiläisen Viipurin Lauluveikot -mieskuoron ohjelmistoon neliäänisenä Sakari Hildénin sovituksena muun muassa joissakin kevätkonserteissa ja tilausohjelmistossa.
Aiheesta muualla

Annikki Tähti: Muistatko Monrepos’n. Ylen Elävä arkisto.